Trekongemøtet 1914

Trekongemøtet 1914 var et møte 18.–19. desember 1914 mellom de tre skandinaviske kongene Christian X av Danmark, Håkon VII av Norge og Gustaf V av Sverige. De ble samlet sammen med sine utenriksministre Scavenius, Wallenberg og Ihlen på lensresidensen i Malmö i Sverige for samtaler etter utbruddet av første verdenskrig 28. juli samme år. Den svenske og norske kongen ankom med tog fra henholdsvis Stockholm og Oslo, mens den danske kongen kom over Øresund med marinefartøyet Heimdal. I tillegg til middager og høytidelige taler var det forhandlinger om økonomiske og folkerettslige spørsmål som hadde med krigen å gjøre. Et resultat ble at man bekreftet enighet om nøytralitetslinjen.Trekungamötet i Malmö 1914

Andre trekongemøter
Møte i Kristiania 1917
Møtet i 1914 ble fulgt av et nytt trekongemøte i Kristiania i november 1917. Mens Sverige tradisjonelt var tyskvennlig, var Norge mer orientert mot Storbritannia. Under krigen fraktet den norske handelsflåten forsyninger mellom blant annet Vest-Europa og USA, og ble siden betraktet som «nøytral alliert».
 Statssjefsmøte i Stockholm ved andre verdenskrigs utbrudd 1939 
Et liknende trekongemøte ble foreslått av Christian X etter utbruddet v andre verdenskrig i september 1939. Det kom i stand i Stockholm i oktober samme år, i form av et statssjefsmøte mellom de tre kongene samt med deltakelse av den finske presidenten Kyösti Kallio. 

 Referanser 

 Eksterne lenker 
 Trekongemøtet hos Store norske leksikon

Kategori:1914 i Sverige
Kategori:Første verdenskrig
Kategori:Dansk politisk historie
Kategori:Norsk politisk historie
Kategori:Politikk i 1914